cyanic-selkie/wikianc huggingface dataset:
Pēckara staļinisms
Pirmie konflikti
1945. gada 20. un 21. augustā ASV un Lielbritānijas pārstāvji informēja Rumānijas un Bulgārijas valdības, un tur esošo Sabiedroto okupācijas komisiju PSRS pārstāvjus, ka neatzīs vietējās valdības, ja tās neveidos kā demokrātiskas partiju koalīcijas. Tas bija signāls, ka Rietumi netaisās automātiski atzīt padomju vasaļrežīmus. 11. septembrī Londonā tikās ASV, Lielbritānijas un PSRS ārlietu ministri. Staļins Molotovam deva uzdevumu turēties pie Jaltas konferences lēmumiem, kas noteica Eiropas sadalījumu ietekmes sfērās. Molotovs pieļāva kļūdu, piekrizdams, ka miera līgumu sarunās ar bijušajām Vācijas sabiedrotajām drīkst piedalīties arī Francijas Pagaidu valdības un Ķīnas Republikas pārstāvji. Staļins viņam pavēlēja šo piekrišanu atsaukt. 20. septembrī ASV piedāvāja noslēgt līgumu par Vācijas demilitarizāciju uz 20-25 gadiem. Molotova atbalstīto ideju noraidīja Staļins, kurš nevēlējās izvest padomju karaspēku. No savas puses Staļins lika piedāvāt izveidot Sabiedroto komisiju okupētās Japānas pārvaldei, ko ASV un Lielbritānija noraidīja. 2. oktobrī Londonas konference beidzās bez rezultātiem. 24.-25. oktobrī ASV pārstāvis Averels Harimans apciemoja Staļinu Gagrā. Padomju vadītājs sūdzējās par padomju klātbūtnes bloķēšanu Japānā un izteicās, ka PSRS tāpat varētu uzvesties savā okupācijas zonā Eiropā, nepielaižot tur citu Sabiedroto valstu pārstāvjus. Decembra ārlietu ministru konferencē Maskavā, ASV ārlietu ministrs respektēja jaunveidotās ietekmju sfēras pasaulē. ASV atzina padomju okupācijas spēku ietekmē notikušās vēlēšanas Bulgārijā un Rumānijā; nepieprasīja padomju spēku izvešanu no Irānas ziemeļiem. Staļins to uztvēra kā signālu demokrātisko partiju likvidēšanai Balkānos. Tikmēr Polijā, kuras dēļ briti bija iesaistījušies karā, Staļins vēl atļāva demokrātisko partiju darbību.
Sabiedroto sarunās Staļins atkārtoti pieprasīja PSRS karaflotei kuģošanas brīvību pa Turcijas kontrolētajiem Dardaneļu un Bosfora jūras šaurumiem. Potsdamas konferencē briti un amerikāņi īpaši neiebilda šai padomju vēlmei. 1945. gada 7. jūnijā Molotovs negaidīti noraidīja turku piedāvājumu noslēgt jaunu draudzības līgumu. PSRS pieprasīja tiesības kontrolēt jūras šaurumus, izvietot tur karabāzes, kā arī apmierināt gruzīnu un armēņu teritoriālās pretenzijas Mazāzijā. Sākās Turcijas jūras šaurumu krīze. Londonas ārlietu ministru konferencē Molotovs jau izvirzīja prasību pēc Tripolitānijas Lībijā, kur varētu izveidot karaflotes ostu. ASV un briti šo prasību noraidīja. Turcija sāka meklēt palīdzību pie Rietumiem. 1945. gada beigās PSRS aizvien aktīvāk pieprasīja gruzīnu un armēņu zemes. 1945. gada 2. decembrī PSRS atļāva ārzemju armēņiem pārcelties uz Armēnijas PSR. 20. decembrī presē parādījās raksts par gruzīnu tiesībām uz turku zemēm. Šai kampaņai vajadzēja ietekmēt Sabiedroto ārlietu ministru Maskavas konferenci, kas notika 1945. gada 16.-26. decembrī, un teritoriālās prasības apsīka drīz pēc tās. 1946. gada 7. augustā PSRS atkal vērsās pie Turcijas ar piedāvājumu kopīgai jūras šaurumu kontrolei, vairs nepieminot gruzīnu un armēņu teritoriālās prasības. Turcija, ar britu un amerikāņu atbalstu, šo prasību noraidīja.
1941. gadā padomju un britu karaspēks okupēja Irānu. Jaltas un Potsdamas konferences noteica, ka Sabiedroto karaspēks pametīs Irānu 6 mēnešus pēc kara beigām. 1944. gada septembrī PSRS irāņiem pieprasīja kontroli pār naftas ieguvi. Irāņi atbildēja, ka šādas sarunas iespējamas tikai pēc okupācijas karaspēka izvešanas un ar parlamenta atbalstu. Lai nodrošinātu savu kontroli pār irāņu naftas laukiem, 1945. gada 6. jūlijā Staļins atļāva veicināt azerbaidžāņu nacionālismu, aizstāvot ziemeļu (Azerbaidžānas PSR) un dienvidu (Irānas Azerbaidžānas) apvienošanos, kā arī atbalstīt kurdu autonomiju. Šo kampaņu, kas bija plānota uz ilgāku laika posmu, negatīvi ietekmēja Japānas negaidīta ātrā kapitulācija, kas iesāka sešu mēnešu termiņu, kurā okupācijas karaspēkam bija jāpamet Irāna.
Līdz 1945. gada beigām Irānas Azerbaidžānā padomju lojālisti bija izveidojuši savu republiku. Maskavas konferences laikā briti nosodīja šo rīcību, kamēr ASV atturējās, cerot panākt vienošanos ar Staļinu. 1946. gada 19. februārī Irānas premjers ieradās Maskavā. Trīs nedēļu ilgās sarunās Staļins viņam piedāvāja gāzt esošo varu un valdīt ar padomju atbalstu. Premjers apsolīja panākt, lai parlaments apstiprina naftas koncesiju piešķiršanu PSRS. Tikmēr 2. martā beidzās sešu mēnešu karaspēka izvešanas termiņš, kuru PSRS ignorēja. ASV sāka stingru politiku pret Staļina avantūrām Turcijā un Irānā. 5. martā notika Čērčila runa Fultonā par "dzelzs priekškara" izveidošanos. Ar ASV atbalstu Irāna padomju okupācijas karaspēka jautājumu iesniedza ANO izskatīšanai. Irānas premjers pameta Maskavu, Irānas krīzei kļūstot par atklātu sadursmi starp PSRS un ASV. 1946. gada 25. martā bija paredzēta Irānas sūdzības izskatīšana ANO. 24. martā PSRS paziņoja, ka izvedīs savu karaspēku tuvāko nedēļu laikā. Irānas parlaments nepiešķīra naftas koncesijas PSRS un oktobrī irāņu armija likvidēja kurdu un azerbaidžāņu separātistu republikās.
Valsts maksājumu bilance
Latvijā līdzīgi kā citviet Eiropas valstīs, valsts maksājumu bilances datus apkopo centrālās bankas statistikas jomas speciālisti. Lai dati būtu savstarpēji salīdzināmi, tie tiek apkopoti saskaņā ar Starptautiskā Valūtas fonda izstrādāto metodoloģiju.
Tekošo kontu
Tekošais konts atspoguļo pārskata periodā veikto preču un pakalpojumu importa un eksporta datus, ienākumus un izdevumus, kārtējos pārvedumus – nodokļi, pensijas u.c., kas nav paredzēti ieguldījumiem.
Kapitāla un finanšu kontu
Kapitāla konts sastāv no diviem posteņiem "Kapitāla pārvedumi" un "Neproducētie nefinanšu aktīvi". Kapitāla pārvedumos rezidents nerezidentam bez atlīdzības piešķir finanšu vai nefinanšu aktīvus, kas paredzēti ieguldījumiem. Neproducētie nefinanšu aktīvi atspoguļo darījumus, kas saistīti ar aktīviem, kuri nepieciešami ražošanā vai pakalpojumu sniegšanā, bet paši netiek radīti, kā arī darījumus, kas saistīti ar nemateriāliem aktīviem. Finanšu kontā uzskaita darījumus ar finanšu aktīviem un pasīviem starp rezidentiem un nerezidentiem. Šis konts ietver piecas resursu grupas: tiešās investīcijas (Latvijā un ārvalstīs), portfeļieguldījumi, atvasinātie finanšu instrumenti, citi ieguldījumi un rezerves aktīvi.
Statistisko novirzi
Statistiskā novirze ir starpība starp tekošo kontu un kapitāla un finanšu kontu. Novirze var veidoties, ja datu apkopošanā izmantoti dažādi avoti, kas sniedz pretrunīgu informāciju, kā arī atsevišķas bilances pozīcijas iespējams novērtēt aptuveni.
Dienvidslāvija olimpiskajās spēlēs
Dienvidslāvija olimpiskajās spēlēs piedalījās no 1920. līdz 2002. gadam. Kopumā tā ir piedalījusies 18 vasaras olimpiskajās spēlēs, izņemot 1992. gada Barselonas olimpiskajās spēlēs, un 16 ziemas olimpiskajās spēlēs, izņemot 1932. gada Leikplesidas, 1960. gada Skoveli un 1994. gada Lillehammeres olimpiskajās spēlēs. 1992. gada Barselonas olimpiskajās spēlēs Dievidslāvijas sportisti startēja Neatkarīgo olimpisko dalībnieku komandas sastāvā.
Dievidslāvija olimpiskajās spēlēs ir startējusi ar vairākiem valsts nosaukumiem:
Dienvidslāvija ir arī rīkojusi 1984. gada ziemas olimpiskās spēles, kas notika Sarajevā (mūsdienu Bosnija un Hercegovina).
Dienvidslāvijas sportisti olimpiskajās spēlēs kopumā ir izcīnījuši 97 olimpiskās medaļas.
Ziemas olimpiskās spēles
• — startēja viens un tas pats sportists vairākos sporta veidos.
Karognesēji
Karognesēji, kas nesuši karogus olimpisko spēļu atklāšanas ceromonijās
Amatas novada ciemu uzskaitījums
Uzskatījumā attēloti tikai tie ciemi, kas pašlaik pastāv vai ir daļēji izzuduši.
Amatas pagasts
Amatas pagastā atrodas 12 ciemi, no tiem 1 vidējciems, 5 mazciemi, 4 skrajciemi un 2 aprūpes ciemi.
Drabešu pagasts
Drabešu pagastā atrodas 13 ciemi, no tiem 1 lielciems, 6 vidējciemi un 6 mazciemi.
Nītaures pagasts
Nītaures pagasta centrs atrodas Nītaurē. Nītaures pagastā atrodas 7 ciemi, no tiem 1 lielciems, 4 mazciemi, 1 skrajciems un 1 aprūpes ciems.
Burgosas province
Burgosas province ir viena no 50 Spānijas provincēm valsts ziemeļos, Kastīlijas un Leonas autonomajā apgabalā. Tā robežojas ar Palensijas provinci un Valjadolidas provinci rietumos, ar Kantabrijas autonomo apgabalu ziemeļos, ar Biskajas provinci ziemeļaustrumos, ar Alavas provinci un Larjohas autonomo apgabalu austrumos, ar Sorijas provinci dienvidaustrumos un ar Segovijas provinci dienvidos. Tās lielākā pilsēta un administratīvais centrs ir Burgosa. Burgosas provinces kopējā platība ir 14 292 kvadrātkilometri, 2012. gada beigās provincē dzīvoja 375 657 iedzīvotāju. Tā sīkāk iedalās 371 municipalitātē.
Amatas novada ciemu uzskaitījums
Skujenes pagasts
Skujenes pagasta centrs atrodas Skujenē. Skujenes pagastā atrodas 7 ciemi, no tiem 2 vidējciemi, 3 mazciemi un 2 skrajciemi.
Zaubes pagasts
Zaubes pagasta centrs atrodas Zaubē. Zaubes pagastā atrodas 6 ciemi, no tiem 1 lielciems un 5 mazciemi.
Svetlana Boiko
Svetlana Boiko (ru; dzimusi ) ir bijusī krievu paukotāja, 2008. gada vasaras olimpisko spēļu čempione, Krievijas Nopelniem bagātā sporta meistare.
Biogrāfija
Dzimusi 1972. gadā Rostovā pie Donas.
Krievijas izlasē no 1993. gada. 2008. gada vasaras olimpisko spēļu čempione. Tieši pēc viņas dūriena pusfinālā pret šīs olimpiādes favorītēm Itālijas paukotājām, nodrošināja Krievijai 22:21 uzvaru un iekļūšanu finālā. Viņa ir arī trīskārtēja pasaules un četrkārtēja Eiropas čempione.
Pēc sava olimpiskā panākuma paziņoja par savas sporta karjera beigšanu. Tomēr pilnīgi no sporta nešķīrās, jo kļuva par Rostovā atvērtā Dienvidu reģionālā paukošanas centra vadītāju.
No 2011. gada Rostovā pie Donas Specializētās olimpisko rezervju bērnu un jauniešu sporta skolas Nr. 11 direktore.
Kantēns Fijons Maijē
Kantēns Fijons Maijē (fr; dzimis ) ir franču biatlonists, 2021.—2022. gada sezonas Pasaules kausa kopvērtējuma uzvarētājs, divkārtējs olimpiskais un trīskārtējs pasaules čempions.
Karjera
Pasaules kausa sacensībās debitēja Ansī. 2014.—2015. gada sezonā Rūpoldingas posma masu startā pirmo reizi izcīnīja vietu uz goda pjedestāla, sasniedzot otro vietu un tikai pēc fotofiniša piekāpjoties Simonam Šempam. 2015. gada Pasaules čempionātā Kontiolahti ieguva bronzas medaļu stafetē. 2016. gadā kļuva par pasaules čempionu jauktajā stafetē. 2017. gada Pasaules čempionātā Hohfilcenē izcīnīja divas sudraba medaļas — jauktajā stafetē un stafetē vīriešiem.
Piedalījās 2018. gada ziemas olimpiskajās spēlēs Phjončhanā. Sprintā un iedzīšanā nespēja iekļūt labāko 40 skaitā, bet distancē ar kopēju startu ieņēma 29. vietu.
Antholcā distancē ar kopēju startu pirmo reizi uzvarēja pasaules kausa posmā. 2019. gada Pasaules čempionātā Estešundā izcīnīja divas bronzas medaļas — sprintā un iedzīšanā. 2018.—2019. gada Pasaules kausa kopvērtējumā ieguva 3. vietu.
2020. gada Pasaules čempionātā Antholcā kļuva par čempionu stafetē un izcīnīja divas sudraba medaļas — sprintā un distancē ar kopēju startu.
Pekinā izcīnīja divas zelta (20 km individuālajā distancē un iedzīšanā) un trīs sudraba medaļas (sprintā, jauktajā stafetē un vīrišu stafetē). 2021.—2022. gada sezonā kļuva par PK kopvērtējuma uzvarētāju kopējā ieskaitē, kā arī uzvarēja sprinta un iedzīšanas disciplīnu vērtējumos.
Rustems Pašā
Rustems Pašā (dzimis 1500. gadā, miris 1561. gada 10. jūlijā) bija Horvātijā dzimis osmaņu valstsvīrs. Viņa bija Suleimana Lieliskā lielvezīrs. Rustems bija arī dinastijas znots, jo bija precējies ar Mihrimahu, sultāna meitu. Viņš ir zināms kā viens no ietekmīgākajiem un veiksmīgākajiem osmaņu lielvezīriem, kā arī pats bagātākais.
Izlaušanās spēle
"Izlaušanās spēle" (en) ir 2019. gada ASV šausmu filma. Filmas režisors ir Ādams Robitels, scenārija autori ir Bregijs Šuts un Marija Melnika. Filmā lomas atveido Teilore Rasela, Logans Milers, Debora Enna Volla, Tailers Lebins, Džejs Eliss un Niks Dodani. Filma ir par cilvēku grupu, kas piedalās izlaušanās spēlē un atklāj, ka katrs pēdējais, kas pamet kārtējo istabu, ir nolemts bojāejai.
Filmas veidošana un aktieru atlase uzsākta 2017. gada augustā zem segvārda The Maze. Filmēšana norisinājās Dienvidāfrikā 2017. gada beigās un 2018. gada janvārī.
Filmas "Izlaušanās spēle" pirmizrāde ASV un Latvijā notika. Filma visā pasaulē nopelnījusi vairāk kā 155 miljonu ASV dolāru. Filma saņēmusi dažādas kritiķu atsauksmes, kas slavina filmas gaisotni un galveno lomu atveidotājus, bet kritizē filmas paredzamo sižetu. Filmas turpinājuma "Izlaušanās spēle 2: Izejas nav" pirmizrāde ir plānota.
Marshmello
Marshmello (īstajā vārdā Kristofers Komstoks (en); dzimis 1992. gada 19. maijā) ir amerikāņu diskžokejs un ierakstu producents.
Popularitāti ieguvis pēc mākslinieku Jack Ü un Zedd dziesmu remiksēšanas. Marshmello ir sadarbojies ar vairākiem populāriem māksliniekiem — Omar LinX, Slushii, Jauz, Migos, Ookay, Khalid, Selīnu Gomesu, Anne-Marie un Logic.
Toms Holands
Tomass Stenlijs Holands (en) pazīstams kā Toms Holands (dzimis ) ir angļu aktieris, dziedātājs un dejotājs.
BRIT skolas absolvents. Pazīstam ar Zirnekļcilvēka lomu Marvel Cinematic Universe sērijā. Ir tēlojis Londonas Vestendā. Ir tēlojis tādās filmās kā "Neiespējamais" (2012), "Jūras sirdī" (2015), "Zudusī Z pilsēta" (2016), Edge of Winter (2016) un "Strāvas karš" (2017). 2017. gadā saņēmis BAFTA uzlēcošās zvaigznes balvu.
Atvasinātie finanšu instrumenti
Atvasinātie finanšu instrumenti jeb derivatīvi (no fr — 'atvasinājums') ir divpusēji līgumi, parasti starp uzņēmumu un banku, kuru vērtība (cena) ir atkarīga un mainās no instrumentam pamatā esošās garantijas (akcijas, valūtas, obligācijas, procentu likmes) vērtības svārstībām. Tos tirgo gan biržā, gan ārpusbiržas tirgos, parasti bankās.
Veidi
Pastāv gan “ārpusbiržas”, gan biržas derivatīvi. Pirmajā gadījumā puses (parasti vismaz viena no tām ir finanšu iestāde) savā starpā brīvi saskaņo derivatīvu parametrus, kā arī papildu nodrošinājumu, ja tāds ir nepieciešams, bez jebkādas līgumu standartizācijas. Biržas derivatīvu gadījumā līguma parametri ir biržas, kurā tiek tirgoti instrumenti, standartizēti un papildu nodrošinājums ir obligāts. Turklāt šajā gadījumā birža vienmēr darbojas kā viena no sarunu pusēm, atbildot par visu operāciju noregulēšanu. Ir iespējama arī tirdzniecība, izmantojot līgumus par cenu starpību. Šis līguma tips nodrošina lielāku finanšu sviru, jo operācijas sākumā ir nepieciešama tikai nelielas skaidras naudas summas izmaksa, bet dažos gadījumos skaidras naudas izmaksa vispār nav nepieciešama.
Atvasinātos finanšu instrumentus iedala
1. Standartizētajos jeb biržas tirgus derivatīvos: 2. Nestandartizētajos jeb ārpusbiržas tirgus derivatīvos; Darījumi ar atvasinātiem finanšu instrumentiem ir saistīti ar paaugstinātu risku, paralēli produkta struktūrai, pastāv arī riski, kas saistīti ar to, ka daudziem atvasinātajiem finanšu instrumentiem darbojas sviras mehānisms. Tas nozīmē, ka investors iemaksā tikai daļu no saviem līdzekļiem finanšu instrumenta pirkšanai (samaksāta prēmija vai iemaksāts sākotnējais drošības depozīts), bet atlikušo pirkuma summu investors faktiski aizņemas. Tādējādi tiek palielināti gan iespējamie ieguvumi, gan arī iespējamie zaudējumi.
Vlastimils Horts
Vlastimils Horts (cs; dzimis, Kladno) ir čehu izcelsmes Vācijas starptautiskais lielmeistars šahā (1965).
Horta sistēma
Piemērs:
Saskaņā ar Horta sistēmu augstāku un zemāku vietu dalītāju balvas tiek izlīdzinātas par labu zemākas vietas ieguvējam. Horta sistēma tiek bieži lietota šaha turnīru balvu sadalē.
Valdeku (stacija)
Valdeku (et) ir dzelzceļa pieturas punkts Igaunijā, Tallinā, dzelzceļa iecirknī Tallina—Lelle. Stacija atrodas Tallinas Menniku rajonā, 8,5 km attālumā no Tallinas Baltijas stacijas, 62,5 km attālumā no Lelles dzelzceļa mezgla stacijas un tajā pietur lielākā daļa Tallinas, Raplas, Lelles, Pērnavas, Tiri un Vīlandes virzienā kursējošo starppilsētu pasažieru dīzeļvilcienu, izņemot Vīlandes ekspresi.
Veco staciju slēdza platsliežu dzelzceļa izbūves laikā. Pašreizējā stacija pie Valdeku ielas bija atvērta 2017. gada 10. decembrī.
Paduse
Paduse (la) ir ķermeņa apvidus zem pleca locītavas starp rokas augšdelmu un vidukli. Cilvēka ķermeņa smarža lielākoties veidojas padusēs, jo tajās atrodas daudz sviedru dziedzeru un izdalās feromoni. Ja paduses netiek koptas, tas var veicināt nepatīkamas ķermeņa smaržas veidošanos.
Cilvēkiem pubertātes vecumā padusēs sāk augt apmatojums. Mūsdienās vairākās kultūrās, it īpaši Rietumu pasaulē, padušu apmatojums tiek regulāri nodzīts.
Kapteine Mārvela
"Kapteine Mārvela" (en) ir 2019. gada ASV supervaroņu filma, kuras režisori ir Anna Bodena un Raians Fleks. Marvel Cinematic Universe 21. filma.
Filma ir par ASV Gaisa spēku piloti Kerolu Denversu, kas kļūst neievainojama pēc kontakta ar citplanētiešiem un piedalās karā starp divām citplanētiešu rasēm. Galvenās lomas tajā attēlo Bri Lārsone, Semjuels Džeksons, Bens Mendelsons, Džeimons Unsu, Lī Peiss, Lašeina Linča, Džemma Čana, Annete Beninga, Klārks Gregs, Džūds Lo. Filmas pirmizrāde notika 2019. gada februārī Londonā. Šī ir pirmā Marvel Studios filma ar sievieti galvenā supervaroņa lomā.
Šī ir 2019. gada piektā ienesīgākā filma un 27. visu laiku ienesīgākā filma.
Baltinavas novada ciemu uzskaitījums
Šajā uzskatījumā apkopoti Baltinavas novada ciemi pēc Latvijas Ģeotelpiskās informācijas aģentūras datubāzes.
Uzskatījumā attēloti tikai tie ciemi, kas pašlaik pastāv vai ir daļēji izzuduši.
Baltinavas novads
Baltinavas novada centrs atrodas Baltinavā. Baltinavas novadā atrodas 74 ciemi, no tiem 1 lielciems, 7 mazciemi un 66 skrajciemi.
Salāti (ēdiens)
Salāti ir aukstais ēdiens, ko gatavo no svaigiem vai vārītiem dārzeņiem, kā arī augļiem, sēnēm, zivīm, gaļas un/vai olām, kam pievieno mērci, majonēzi un sāli, retāk arī etiķi un eļļu. Latvijā salātiem plaši izplatītas skābā krējuma mērces. Pastāv daudz un dažādi salātu veidi. Vieni no pasaulē izplatītākajiem salātiem ir Cēzara, grieķu un siera salāti.
Kaseresas province
Kaseresas province ir viena no 50 Spānijas provincēm valsts rietumos, Estremaduras autonomajā apgabalā. Tā robežojas ar Salamankas provinci un Avilas provinci ziemeļos, ar Toledo provinci austrumos, ar Badahosas provinci dienvidos un ar Portugāli rietumos. Kaseresas provinces lielākā pilsēta un administratīvais centrs ir Kaseresa. Provinces kopējā platība ir 19 868 kvadrātkilometri, 2012. gada beigās tajā dzīvoja 413 597 iedzīvotāju. Tā ir viena no lielākajām Spānijas provincēm un tā sīkāk iedalās 219 municipalitātēs.
Provinces pilsētā Truhiljo ir dzimis konkistadors Fransisko Pisarro, kurš iekaroja Inku impēriju un nodibināja Peru galvaspilsētu Limu.
SoundCloud
SoundCloud ir 2007. gada augustā Stokholmā, Zviedrijā dibināta mūzikas straumēšanas platforma. Tās galvenā mītne atrodas Berlīnē, Vācijā. Soundcloud vietnē ir vairāk nekā 76 miljoni reģistrētu lietotāju un 175 miljoni unikālo mēneša klausītāju. Platformā pieejami abonēšanas pakalpojumi mūziķiem (SoundCloud Pro) un klausītājiem (SoundCloud Go). Platforma ir populāra arī raidierakstu veidotāju vidū.
Soundcloud piedāvā gan bezmaksas, gan apmaksātu dalību platformā. Soundcloud ir ietekmējusi mūzikas industriju, pateicoties daudzu mākslinieku panākumiem, kuri ir aizsākuši savu karjeru no mūzikas koplietošanas pakalpojuma. Mākslinieki platformā var izplatīt savus darbus par brīvu, kuriem var piekļūt visi lietotāji. Soundcloud ir saņēmusi atbalstu no daudziem investoriem un citām mediju platformām, piemēram, Twitter, lai gan uzņēmums ir atlaidis daudzus darbiniekus, saglabājot peļņu.
Gāzes tankkuģis
Gāzes tankkuģis ir kuģis, kurš projektēts, lai pārvadātu sašķidrināto naftas gāzi (en), sašķidrināto dabasgāzi (en) vai sašķidrinātas ķīmiskās gāzes bez iepakojuma.
SoundCloud
Soundcloud attēlo audioierakstus grafiski kā līknes un ļauj lietotājiem publicēt komentārus, konkrētās ieraksta daļās. Publicētie komentāri tiek parādīti, kamēr tiek atskaņots saistītā audio daļa.
Vietne atbalsta AIFF, WAV, FLAC, ALAC, OGG, MP2, MP3, AAC, AMR un WMA audio kodekus. Straumēšanas vajadzībām tie tiek pārkodēti uz MP3 ar 128 kbit/s un Opus ar 64 kbit/s. Platforma veidota Ruby un Scala programmēšanas valodās. SoundCloud atbalsta Creative Commons licences.
Gāzes tankkuģis
Pilnībā nopresēts gāzes tankkuģis
Sašķidrināto gāzu transports pa jūru tika uzsākts 1934. gadā, kad kāds liels starptautisks uzņēmums sāka izmantot divus naftas produktu/LPG tankkuģus. Kuģus, esošus naftas produktu tankkuģus, pārbūvēja pielāgojot mazus, kniedētus LPG spiedtraukus kravas tankiem. Tādā veidā kļuva iespējams pārvadāt lielā attālumā ievērojamus naftas rafinēšanas blakusprodukta, kuram bija noteiktas priekšrocības kā mājsaimniecības un komerciālai degvielai, tilpumus. LPG ir ne tikai bez smaržas un nav toksiska, bet tai ir arī augsta siltumspēja un zems sēra saturs, kas to dara par ļoti tīru un efektīvu dedzināšanas laikā.
Mūsdienās lielākā daļa pilnībā nopresēto okeāna LPG tankkuģu ir aprīkoti ar diviem vai trijiem horizontāliem, cilindriskiem vai sfēriskiem kravas tankiem ar tipisko kravnesību no 20 000 līdz 100 000 t un lielāko garumu (Lmax) no 220 līdz 260 m. Tomēr pēdējos gados ir uzbūvēts lielāks skaits lielas ietilpības pilnībā nopresētu kuģu, sevišķi 10 800 m3 kuģu sērijas, kuras uzbūvēja Japānā starp 2003. un 2013. gadu. Pilnībā nopresētus kuģus joprojām būvē ievērojamā skaitā un tie piedāvā rentablu un vienkāršu veidu, kā transportēt LPG no un uz mazākiem gāzes termināļiem.
Saspiestas dabasgāzes tankkuģi
Saspiestas dabasgāzes tankkuģi (Compressed natural gas (CNG) — angļu val.) ir kuģi, kuri projektēti pārvadāt dabasgāzi zem liela spiediena. CNG tankkuģi ir ekonomiski izdevīgi vidējas distances jūras pārvadājumiem.
Daļēji nopresēts tankkuģis
Šie kuģi pārvadāja gāzes daļēji zem spiediena, daļēji atdzesētā stāvoklī. Tomēr, attīstoties tehnikai, kuģu īpašnieki ir devuši priekšroku daļēji nopresētiem/pilnībā atdzesējošiem tankkuģiem, jo tie nodrošina augstu elastību kravu pārvadājumos. Šie tankkuģi ar cilindriskiem, sfēriskiem vai divu daivu formas tankiem ir spējīgi iekraut vai izkraut gāzes kravas gan atdzesējošās, gan zem spiediena esošās uzglabāšanas iekārtās.
=== Etilēna un ķīmisko gāzu/šķidro kravu tankkuģi === Etilēna tankkuģi ir visattīstītākie no gāzes tankkuģiem un tie spēj pārvadāt ne tikai lielāko daļu citu sašķidrinātās gāzes kravu, bet arī etilēnu pie viršanas temperatūras -104 °C normālā atmosfēras spiedienā. Šiem kuģiem ir cilindriski, izolēti, nerūsējošā tērauda kravas tanki, kuros var pārvadāt kravas ar maksimālo relatīvo blīvumu 1,8, temperatūras diapazonā no -104 °C līdz +80 °C un pie maksimālā spiediena 4 bar.
Pilnībā atdzesējošs tankkuģis
Šie kuģi ir būvēti, lai pārvadātu sašķidrinātas gāzes pie zemām temperatūrām un atmosfēras spiediena starp termināļiem ar pilnībā atdzesētiem uzglabāšanas tankiem. Tomēr izkraušana caur spiediena paaugstināšanas sūkni un kravas sildītāju ļauj izkraut gāzi arī zem spiediena esošos krasta uzglabāšanas tankos. Pirmais šāds ar nolūku būvētais LPG tankkuģis bija MT Rasmus Tholstrup, kuru pēc Dānijas projekta uzbūvēja Zviedrijas kuģu būvētavā. Prizmatiskie tanki ļāva palielināt kuģa kravas tilpību, tādējādi padarot pilnībā atdzesējošos tankkuģus par ļoti piemērotiem liela apjoma kravu (LPG, amonjaks un vinilhlorīds) transportam tālās distancēs. Mūsdienās pilnībā atdzesējošu kuģu tilpība ir no 20 000 līdz 100 000 m3. LPG tankkuģus diapazonā no 50 000 līdz 80 000 m3 bieži sauc par ļoti lieliem gāzes tankkuģiem (Very Large Gas Carrier (VLGC) — angļu val.). Lai arī bieži LNG tankkuģu kravas ietilpība ir lielāka, šo terminu parasti pielieto tikai pilnībā atdzesējošiem LPG tankkuģiem.
Modernu, pilnībā atdzesējošu kuģu pamata kravas ierobežošanas sistēma ir neatkarīgie tanki ar cietu putu izolāciju. Parasti lietotā izolācija ir poliuretāna putas. Vecākiem kuģiem var būt neatkarīgie tanki ar brīvi aizpildītām spraugām izmantojot perlītu. Pagātnē ir ticis uzbūvēts neliels skaits pilnībā atdzesējošu kuģu ar pusmembrānas, integrālajiem un iekšējās izolācijas tankiem, bet šīs sistēmas ir izraisījušas tikai minimālu interesi. Lielākā daļa no šobrīd aktīvajiem, pilnībā atdzesējošajiem tankkuģiem ir būvēti kuģu būvētavās Japānā un Korejā.
Sašķidrinātās dabasgāzes (LNG) tankkuģi
Lielākās daļas LNG tankkuģu tilpība ir no 125 000 līdz 135 000 m3. Moderno LNG tankkuģu flotē ir kāds interesants izņēmums attiecībā uz kuģu izmēru. Tas ir saistīts ar vairāku mazāka izmēra kuģu būvēšanu 1994. gadā un vēlāk, lai apmierinātu mazāku kravas daudzumu importētāju vajadzības. Šo kuģu tilpība ir no 18 000 līdz 19 000 m3.
Kuģu būvētavas
Lielākās sašķidrinātās gāzes tankkuģu būvētavas ir:
Gāzes tankkuģu kodeksi
Starptautiskās jūrniecības organizācijas (International Maritime Organization (IMO) — angļu val.) izstrādātie gāzes kodeksi attiecas uz visiem gāzes tankkuģiem neatkarīgi no to izmēra. Pastāv trīs gāzes kodeksi, kuri aprakstīti zemāk.
Kodekss, kuru attiecina uz jauniem gāzes tankkuģiem (būvētiem pēc 1986. gada 30. jūnija), ir kuģu, kuri pārvadā sašķidrinātās gāzes bez iepakojuma, konstrukcijas un aprīkojuma starptautiskais kodekss (International Code for the Construction and Equipment of Ships Carrying Liquefied Gases in Bulk (IGC Code) — angļu val.). IGC kodekss pēc Starptautiskās konvencijas par cilvēku dzīvības aizsardzību uz jūras (International Convention for the Safety of Life at Sea (SOLAS) — angļu val.) grozīšanas ir obligāts visiem jaunajiem kuģiem. Kā pierādījumam tam, ka kuģis atbilst kodeksam, uz tā jābūt starptautiskajam sertifikātam par piemērotību pārvadāt sašķidrinātās gāzes bez iepakojuma (International Certificate of Fitness for the Carriage of Liquefied Gases in Bulk — angļu val.). 1993. gadā IGC kodekss tika grozīts un jaunie nosacījumi stājās spēkā 1994. gada 1. jūlijā. Kuģiem, kuru būve sākās 1994. gada 1. oktobrī vai vēlāk, jāatbilst kodeksa grozītajai versijai, bet kuģi, kuri būvēti agrāk, var atbilst iepriekšējam IGC kodeksa izdevumam.
Noteikumi, kuri attiecas uz gāzes tankkuģiem būvētiem pēc 1976. gada un pirms 1986. gada jūlija, ietverti kuģu, kuri pārvadā sašķidrinātās gāzes bez iepakojuma, konstrukcijas un aprīkojuma kodeksā (Code for the Construction and Equipment of Ships Carrying Liquefied Gases in Bulk (GC Code) — angļu val.). Kopš 1975. gada Starptautiskā jūrniecības organizācija (International Maritime Organization (IMO) — angļu val.) ir apstiprinājusi četrus grozījumu komplektus GC kodeksam. Pēdējie grozījumi tika apstiprināti 1993. gada jūnijā. Par visiem grozījumiem nav obligāti jāpanāk vienošanās visu valdību starpā. Lai arī šis kodekss nav obligāts, daudzas valstis ir ieviesušas to nacionālajos normatīvajos aktos. Attiecīgi lielākā daļa fraktētāju sagaida, ka kuģi, kuri būvēti pēc 1976. gada un pirms 1986. gada jūlija, atbildīs kodeksa prasībām un, kā pierādījums, tiem būs sertifikāts par piemērotību pārvadāt sašķidrinātās gāzes bez iepakojuma (Certificate of Fitness for the Carriage of Liquefied Gases in Bulk — angļu val.).
Noteikumi, kuri attiecas uz gāzes tankkuģiem, kuri būvēti pirms 1977. gada, ietverti esošo kuģu, kuri pārvadā sašķidrinātās gāzes bez iepakojuma, kodeksā (Code for Existing Ships Carrying Liquefied Gases in Bulk (Existing Ship Code) — angļu val.). Tā saturs ir līdzīgs GC kodeksam, lai arī ne tik plašs. Esošo kuģu kodekss tika pabeigts 1976. gadā pēc tam kad GC kodekss bija uzrakstīts. Tādēļ tas apkopo tajā laikā pastāvošo kuģu būves praksi. Kodekss pastāv kā IMO rekomendācija visai gāzes tankkuģu flotei, kura būvēta pirms 1977. gada. Dokuments nav obligāts, bet dažas valstis to pielieto reģistrējot kuģus un dažās valstīs tā prasības ir jāizpilda pirms valsts atļauj kuģim ienākt valsts ostā. Attiecīgi daudziem šāda vecuma kuģiem fraktētāji prasa atbilstību kodeksa prasībām un, kā pierādījumu, sertifikātu par piemērotību pārvadāt sašķidrinātās gāzes bez iepakojuma.
Kravas ierobežošanas sistēmas
Viena vai vairākas no kravas ierobežošanas sistēmas sastāvdaļām dažreiz nav vajadzīgas. Kravām, kuras pārvadā temperatūrās no -10 °C līdz -55 °C, kuģa korpuss var pildīt sekundārās barjeras lomu un šādos gadījumos, parasti, kravas tilpnes norobežojošās starpsienas ir sekundārā barjera.
Izplatītākie kravas tanku tipi ir neatkarīgie. Zemāk minēti pamata kravas tanku tipi, kādus izmanto uz gāzes tankkuģiem:
Neatkarīgā A tipa tanki ir prizmas veida un tie balstās uz blokiem, kuri gatavoti no siltumu izolējoša materiāla — parasti koka. Tanku savā vietā pie sāniskās šūpošanās notur ķīļi, kuri izvietoti tanka augšpusē un apakšpusē tukšajā telpā (tie notur vietā tanka garenisko starpsienu). Kustību vertikālās ass virzienā ierobežo uzpeldēšanas ierobežošanas ķīļi. Arī tie izvietoti tukšajā telpā. Tanki parasti ir sadalīti divās daļās ar diametrālajā plaknē izvietotu, šķidrumu necaurlaidīgu starpsienu. Šī starpsiena kopā ar sašaurinātu tanka augšējo daļu samazina brīvās virsmas efektu, tādējādi ierobežojot šķietamo smaguma centra paaugstināšanos un noturības samazināšanos. Kad šie kravas tanki ir projektēti, lai pārvadātu LPG (-50 °C temperatūrā), tie ir izgatavoti no smalkgraudaina, zema oglekļa satura mangāna tērauda vai pat nerūsējošā tērauda kā uz Maersk J klases kuģiem. Tilpnes telpa (tukšā telpa) šādās konstrukcijās parasti ir aizpildīta ar sausu inerto gāzi vai slāpekli, bet var tikt arī ventilēta ar gaisu balasta vai degazētos pārgājienos. Ir izstrādāta arī tā saucamā Conch konstrukcija, lai pārvadātu LNG (pie -163 °C). LNG tanku būves materiāls ir vai nu 9% niķeļa tērauds, vai alumīnijs. Maksimālais atļautais drošības vārsta spiediens (Maximum allowable relief vapour setting (MARVS) — angļu val.) ir < 0,7 bar.
Neatkarīgā B tipa tanki parasti ir sfēriski un piemetināti pie vertikālas cilindriskas apmales, kas veido vienīgo tanka saskari ar kuģa korpusu. Tilpnes telpa (tukšā telpa) šādās konstrukcijās parasti ir aizpildīta ar sausu inerto gāzi vai slāpekli, bet var tikt arī ventilēta ar gaisu balasta vai degazētos pārgājienos. Virs klāja līmeņa primāro barjeru sedz aizsargājošs tērauda kupols. Primārās barjeras virsmas ārpuse ir nosegta ar siltumizolāciju. Šī kravas ierobežošanas sistēma tiek lietota, lai pārvadātu LNG. Materiāla konstrukcija ir vai nu 9% niķeļa tērauds, vai alumīnijs. Maksimālais atļautais drošības vārsta spiediens (Maximum allowable relief vapour setting (MARVS) — angļu val.) ir < 0,7 bar.
Neatkarīgā C tipa tanki ir klāja, zem spiediena esošie tanki vai cilindriski, zem spiediena esoši tanki, kuri uzstādīti horizontāli kuģa korpusā uz divām vai vairākām šūpuļveida pamatnēm. Tanki var būt uzstādīti virs, zem vai daļēji zem klāja un var būt izvietoti gan garenvirzienā, gan šķērsvirzienā. Daivas tipa tankus bieži izmanto kuģa priekšgalā, lai uzlabotu kuģa korpusa tilpuma derīgo izmantošanu. Šī kravas ierobežošanas sistēma tiek lietota, lai pārvadātu LPG, etilēnu un mazos apjomos LNG. Ja tiek pārvadāts etilēns, tad tanku būves materiāls ir 5% niķeļa tērauds. Maksimālais atļautais drošības vārsta spiediens (Maximum allowable relief vapour setting (MARVS) — angļu val.) ir > 0,7 bar.
Membrānas tanki nav pašnesoši un tie sastāv no plānas kārtas (membrānas), kuru caur siltumizolāciju vietā notur kravas tilpnes konstrukcijas. Membrāna ir konstruēta tādā veidā, lai termiskā vai cita veida izplešanās un saraušanās tiktu kompensēta neradot nevajadzīgus spriegumus pašā membrānā. Viens no siltumizolācijas veidiem ir iepriekš izgatavotas standarta izmēru saplākšņa kastes, kuras pildītas ar perlītu.
Pastāv arī citi tipi:
Apdraudējumi uz gāzes tankkuģiem
Gandrīz visu kravu tvaiki ir degoši. Kad notiek aizdegšanās, deg nevis šķidrums, bet tvaiki, kuri no tā izdalās. Bez liesmas notiekošas eksplozijas, kuras rodas pēkšņi saskaroties aukstai, šķidrā stāvoklī esošai gāzei ar ūdeni, neatbrīvo lielu enerģiju. Nopietni ir noplūdušas šķidras kravas apjoma virsmas ugunsgrēki (Pool fire — angļu val.) un strūklas ugunsgrēki (jet fire — angļu val.), kad pati kravas noplūdes vieta aizdegas. Īpaši bīstami ir mirkļa uzliesmojumi (Flash fire — angļu val.), kuri rodas, ja ir noplūde, bet aizdegšanās nenotiek tūlīt, bet pēc tam, kad tvaiki ir veikuši kaut kādu distanci pa vējam. Pašas bīstamākās uz gāzes tankkuģiem ir tvaiku mākoņa un verdoša šķidruma tvaiku izplešanās eksplozijas.
Kravas tiek pārvadātas ļoti zemās temperatūrās no 0 līdz -163 °C un tādēļ apsaldēšanās, pakļaujot ādu aukstu tvaiku vai šķidrumu iedarbībai, ir ļoti reāla.
Nosmakšana notiek, kad asinis nespēj piegādāt pietiekošu daudzumu skābekļa smadzenēm. Tai pakļauts cilvēks var just galvassāpes, reiboni un nespēju koncentrēties. Tālāk seko samaņas zudums. Jebkuri tvaiki, neatkarīgi no tā vai tie ir toksiski vai nē, pie pietiekošām koncentrācijām var izraisīt nosmakšanu.
Atsevišķu gāzes tankkuģu kravu iespaids uz veselību
1. Cilvēka pakļaušana vairāk nekā 2 000 ppm (miljonās daļas) ir fatāla 30 min laikā; 6 000 ppm — fatāla dažu minūšu laikā; 10 000 ppm — fatāla un nepanesama neaizsargātai ādai.
2. Ar ūdeni neatšķaidīts amonjaks, ja ar to apietas uzmanīgi, nav bīstams, bet, neievērojot piesardzību, var būt ļoti bīstams. Tas nav degošs atšķirībā no daudzām citām izmantojamām vielām. Tomēr koncentrēta gāze deg un prasa uzmanīgu apiešanos, lai izvairītos no ugunsgrēka.
3. Viegla iedarbība var izraisīt acu, deguna un plaušu audu kairinājumu. Ilgstoša elpošana var izraisīt nosmakšanu. Kad tiek ieelpoti lieli daudzumi, rīkle aizpampst ciet un upuri nosmok. Pakļaušana tvaiku vai šķidruma iedarbībai var arī izraisīt aklumu.
4. Ar ūdeni neatšķaidīts amonjaks ir ūdeni absorbējošs un šis apstāklis izraisa lielākos ievainojumus (īpaši acīm, degunam, rīklei vai plaušām), kuri var radīt paliekošas sekas. Amonjaks normālā temperatūrā un atmosfēras spiedienā ir bezkrāsaina gāze, bet spiediena iedarbībā, ātri kļūst šķidrs. Neatšķaidīts amonjaks ļoti labi saista ūdeni, tas ir higroskopisks. Tas meklē mitrumu, kurš var būt nodarbinātā ķermenis ar 90% ūdens saturu. Kad cilvēka ķermenis tiek pakļauts neatšķaidītam amonjakam, ķīmiskais apsaldējums izdedzina tam ceļu ādā, acīs vai plaušās. Ūdens absorbcija ir lielāks risks acīm, plaušām un ādai, jo tur ir ievērojams mitruma saturs. Kad neatšķaidīts amonjaks izšķīst audos, tas izraisa ķīmisko apdegumu. Vairākums neatšķaidīta amonjaka izraisīto nāvju ir no smagiem bojājumiem rīklei un plaušām, kas radušies tieši iepūšot amonjaku sejā. Papildus bažas raisa neatšķaidīta amonjaka zemā viršanas temperatūra. Istabas temperatūrā šī ķimikālija momentāni izraisa apsaldējumu. Tā izraisa apdegumus līdzīgus, bet daudz nopietnākus, kā no sausā ledus. Ja miesu pakļauj lielam aukstumam, tā sasalst. Vispirms āda paliek sarkana (bet pēc tam pakāpeniski balta), skartais apvidus ir nesāpīgs, ja tam nepieskaras. Ja apsaldējumu neārstē, audi atmirst un var izveidoties gangrēna.
5. Cilvēka acs ir sarežģīts orgāns, kuru veido vairāk par 80% ūdens. Zem spiediena esošs amonjaks var izraisīt plašus, gandrīz tūlītējus bojājumus acij. Amonjaks izvelk šķidrumu un iznīcina acs šūnas un audus dažu minūšu laikā.
6. Pirms kraušanas operācijām, lai atdzesētu jūras iekraušanas rokas, dažreiz tiek izmantots videi nedraudzīgs paņēmiens izkraujot nelielu daudzumu amonjaka ūdenī. Kravas noplūde ūdenī var notikt arī atvienojot jūras iekraušanas rokas. Jau nelielas amonjaka koncentrācijas sākot no 0,45 mg/l (LC50) ir bīstamas lašiem. Šādu zivju lietošana uzturā var būt bīstama.
Kauja par Maskavu
Kauja par Maskavu (de, ru) ir padomju vēsturnieku dots nosaukums stratēģiski svarīgai cīņai, kas notika 600 km lielā sektorā Otrā pasaules kara Austrumu frontē. Tā notika laikā no 1941. gada 30. septembra līdz 1942. gada 20. aprīlim. Padomju aizsardzības pūles izjauca Ādolfa Hitlera uzbrukumu PSRS galvaspilsētai un lielākajai pilsētai Maskavai. Maskava bija viens no svarīgākajiem militārajiem un politiskajiem Ass valstu mērķiem Padomju Savienībā.
Tigrinja
Tigrinja (ትግርኛ, tigriñā, ), arī tigriņu valoda, ir afroaziātu valoda, kas pieder pie semītu valodu atzara. Tā ir Eritrejas valsts oficiālā valoda, kā arī atzīta minoritātes valoda Etiopijā, īpaši Tigrajas reģionā. Tigrinjas valodas pratēju skaits tiek lēsts ap 6,7 miljoniem. Valodu galvenokārt izmanto tigraji, no kuriem aptuveni 65% dzīvo Etiopijas ziemeļos (Tigrajas reģionā). Lielākā daļa no atlikušajiem 35% dzīvo Eritrejā.
Vēsture
Tigrinja (kopā ar arābu valodu) bija viena no Eritrejas oficiālajām valodām tās īslaicīgās federācijas ar Etiopiju laikā. 1958. gadā pirms tās aneksijas tā tika aizstāta ar amharu valodu. Pēc tam, kad Eritreja 1991. gadā ieguva neatkarību, tigrinjas valoda saglabāja oficiālo statusu.
Mirai
Galvenās lomas ieskaņojuši Moka Kamiširaiši, Haru Kuroki, Gens Hošino, Kumiko Aso, Micuo Jošihara, Jošiko Mijadzaki, Kodži Jakušo un Masaharu Fukujama. Filmas pirmizrāde Jāpanā notika 2018. gada 20. jūlijā.
Filma tika nominēta 91. Kinoakadēmijas balvai kategorijā "Labākā animācijas filma", kur tā zaudēja filmai "Zirnekļcilvēks: Ceļojums Zirnekļpasaulē".
Niko Valters
Niko Valters (de; dzimis Freitālē, Vācijā) ir bijušais vācu bobsleja pilots, kā arī kamaniņu braucējs.
Viņš ir četrkārtējs pasaules junioru čempions kamaniņu braukšanā, 2009. un 2010. gadā izcīnot zelta medaļas gan divnieku, gan komandu sacensībās. 2010./11. gada sezonā piedalījās Pasaules kausa posmā Kēnigszē, kur divniekā kopā ar Niko Grūnekeru izcīnīja 16. vietu.
2011. gadā Valters pievērsās bobslejam. 2013. gada janvārī debitēja Eiropas kausā. 2013./14. gada sezonā izcīnīja uzvaru Eiropas kausa kopvērtējumā gan divniekos, gan četrniekos. 2014. gada janvārī divniekā ar Tīno Paški kļuva par pasaules junioru čempionu. 2014. gada 12. decembrī Leikplesidas trasē debitēja pasaules kausā, izcīnot 11. vietu divniekā ar stūmēju Marko Hūbenbekeru. Pirmo medaļu pasaules kausā izcīnīja Altenbergas trasē 2015. gada 10. janvārī divnieku sacensībās. Dienu vēlāk tajā pašā trasē četrnieku sacensībās izcīnīja savu pirmo uzvaru pasaules kausā četrnieku sacensībās. Pēc 2020. gada pasaules čempionāta, kur viņš izcīnīja bronzas medaļu četrnieku sacensībās, 29 gadu vecumā paziņoja par karjeras beigām, pamatojot to ar bailēm no braukšanas un ātruma, kas radušās pēc kritiena treniņos sezonas sākumā, kurā viņš guva muguras savainojumu.
Piedalījies piecos pasaules čempionātos, izcīnot piecas medaļas (sudrabu 2015. gada četrnieku sacensībās un 2017. gada komandu sacensībās, bronzu 2017. gada četrnieku sacensībās, 2019. gada divnieku sacensībās, bronzu 2020. gada četrnieku sacensībās). Piedalījies 2018. gada ziemas olimpiskajās spēlēs, kur divnieku sacensībās palika 4. vietā, bet četrnieku sacensībās izcīnīja sudraba medaļu, dalot to ar Vonu Jundžonu.
Ralfs Bērziņš
Ralfs Bērziņš (dzimis Siguldā ) ir bijušais latviešu bobsleja pilots.
Ar bobsleju sācis nodarboties 2016. gadā, pirms tam nodarbojies ar kamaniņu braukšanu, piedalījies arī pasaules junioru čempionātā. Tajā pašā gadā, novembrī, Siguldā debitējis Eiropas kausa sacensībās. 2018. gada 8. decembrī Siguldā debitēja pasaules kausā, izcīnot 7. vietu. 2019. gadā kļuva par Eiropas junioru čempionu. Piedalījies divos pasaules čempionātos 2019. gadā izcīnot 21. vietu divnieku sacensībās, bet 2020. gadā izcīnot 17. vietu divnieku sacensībās.
2021. gada 23. augustā paziņots, ka ir noslēdzis bobslejista karjeru.
Kadisas province
Kadisas province (es) ir viena no 50 Spānijas provincēm valsts dienvidos, Andalūzijas autonomajā apgabalā. Robežojas ar Velvas provinci ziemeļrietumos, ar Seviljas provinci ziemeļos, ar Malagas provinci austrumos un ar Lielbritānijas aizjūras teritoriju Gibraltāru dienvidos. Provinci dienvidaustrumos apskalo Vidusjūra, dienvidos Gibraltāra šaurums, bet rietumos Atlantijas okeāns. Tās administratīvais centrs ir Kadisa, bet lielākā pilsēta ir Heresa de la Frontera. Kadisas provinces kopējā platība ir 7436 kvadrātkilometri, 2012. gada beigās provincē dzīvoja 1 180 817 iedzīvotāji. Vairāk kā puse no provinces iedzīvotājiem dzīvo Kadisas līča apkārtnē.
Midveja kauja
Midveja kauja (en, ja) bija jūras kauja Otrajā pasaules karā starp Japānu un ASV. Kauja notika no līdz  Midveja atolā sešus mēnešus pēc Japānas uzbrukuma Pērlhārborai un vienu mēnesi pēc Koraļļu jūras kaujas. Šī bija viena no svarīgākajām jūras kaujām Otrajā pasaules karā.
ASV Jūras kara flote admirāļu Čestera Nimica, Frenka Flečera un Reimonda Spruana vadībā uzvarēja Japānas impērijas Jūras kara floti admirāļu Isoroku Jamamoto, Čuiči Nagumo un Nobutakes Kondo vadībā, izdarot neatgriezenisku kaitējumu japāņu flotei. Šis bija Japānas pirmais zaudējums jūras kaujās kopš 1863. gada.
Japāna centās likvidēt ASV kā stratēģisku spēku Klusajā okeānā. Viņi cerēja, ka vēl viena demoralizējoša sakāve liktu ASV kapitulēt Klusā okeāna karā, tādējādi nodrošinot sev dominējošo stāvokli Klusā okeāna reģionā. Šī kauja arī tika uzskatīta par gatavošanos tālākajām kaujām pret Fidži, Samoa un Havajām.
Plāns tika apgrūtināts kļūdainu japāņu pieņēmumu dēļ par amerikāņu reakciju. ASV puse spēja noteikt uzbrukuma datumu un laiku, tādējādi gūstot iespēju ASV Jūras kara flotei izveidot pašiem savu slazdu. Četri Japānas aviācijas bāzes kuģi un viens smagais kreiseris tika nogremdēti, kamēr amerikāņi zaudēja vienu aviācijas bāzes kuģi.
Los Angeles Times
Los Angeles Times (saīsināti LA Times) ir viena no populārākajām ASV avīzēm. Laikraksts tiek publicēts Losandželosā un pirmkārt uzsver pilsētas notikumu atspoguļošanu. Pēc tirāžas ieņem ceturto vietu ASV. Laikraksts pieder Patrikam Sunšiongam.
Avīze izveidota 1881. gadā un līdz 1917. gadam to izdeva Harisons Grejs Otiss, pēc tam tā tika nodota znotam Harijam Čandleram. 1922. gadā Los Angeles Times bija pirmais laikraksts, kam izveidoja savu radiostaciju. 1928. gadā pirmo reizi veica avīzes piegādi ar aviotransporta palīdzību abonentiem ārpus Kalifornijas.
Pēc kara periodā Los Angeles Times, zināma ar savu reti konservatīvo redakcijas politiku, sāka ieņemt daudz liberālāku stāvokli. No 1948. līdz 1962. gadam izdeva svētdienas avīzes pielikumu Los Angeles Mirror.
2000. gadā Los Angeles Times izdevēju Times-Mirror Company iegādājās uzņēmums Tribune Company. 2014. gadā no Tribune Company tika atdalīts izdevējdarbības bizness uzņēmumā Tribune Publishing (tagad Tronc) 2018. gada 7. februārī laikraksts Los Angeles Times un citi Dienvidkalifornijas īpašumi par 500 miljoniem ASV dolāru tika pārdoti biotehnoloģiju miljardierim un investoram Patrikam Sunšiongam.
Ļeņingradas lieta
Ļeņingradas lieta bija politisko represiju kampaņa starp 1949. un 1952. gadu, kuras laikā amatus, brīvību un dzīvību zaudēja daudzi no Ļeņingradas nākuši PSRS partijas un valdības vadītāji. Ļeņingradas lieta iznīcināja tā dēvēto "Ļeņingradas grupu", kuru veidoja 1948. gada 31. augustā mirušā Andreja Ždanova izvirzītie darbinieki. Šo tīrīšanu, kas bija asiņainākā pēckara staļinisma gados, parasti saista ar varas cīņu Politbirojā, kuras mērķis bija kļūt par novecojošā Staļina mantinieku. Lietu Staļina uzdevumā vadīja Georgijs Maļenkovs un Lavrentijs Berija ar Valsts drošības ministra Viktora Abakumova līdzdalību.
Galvenie apsūdzētie:
21. februārī Ļeņingradā ieradās Maļenkovs, sākās pilsētas un rajona partijas vadības sapulce, kuras dalībniekiem bija jāatzīst savi pārkāpumi. 22. februāra sapulcē Maļenkovs uzstājās ar runu, aicinot partijas vadītājus aktīvāk nodarboties ar paškritiku.
Preču gadatirgu sarīkoja no 1949. gada 10.-20. janvārim. Lai arī PSRS valdība 1948. gada 20. novembrī bija likusi sarīkot Viskrievijas gadatirgu, tajā piedalījās arī daudzu citu republiku pārstāvji, tā pārvēršot to par Vissavienības gadatirgu. Ļeņingradas partijas vadītājus arī apvainoja par 1948. gada decembra partijas konferences vēlēšanu rezultātu viltošanā par labu sev (tā gan bija plaši izmantota prakse padomju sistēmā).
Vozņesenskis nebija izpildījis Staļina norādījumu pacelt 1949. pirmā ceturkšņa ražošanas apjomus. Šajā ceturksnī sezonālu iemeslu dēļ, kā arī mazāka darbadienu skaita dēļ vienmēr nedaudz kritās ražošanas apjomi. Vozņesenski apsūdzēja apzinātā un patvaļīgā valsts attīstības tempu samazināšanā, valdības maldināšanā. 1949. gada 5. martā Vozņesenski atbrīvoja no amatiem un 7. martā nosūtīja divu mēnešu atvaļinājumā. Avīzēs bez papildus komentāriem publicēja ziņu, ka 14. martā apstiprināta Vozņesenska atbrīvošana no PSRS Ministru padomes priekšsēdētāja vietnieka un PSRS Valsts plāna komitejas priekšsēdētāja pienākumiem. Sākās Vozņesenska radinieku un Ļeņingradas partijas darbinieku atbrīvošanas no amatiem. Pēc pārbaudes Valsts plānā Vozņesenski apvainoja 236 slepenu dokumentu pazaudēšanā vai iznīcināšanā. 1949. gada 11. septembrī Vozņesenski izslēdza no CK, un izmeklēšanu nodeva prokuratūrai, kas 27. oktobrī viņu arestēja.
Galvenās apsūdzības saistījās ar apsūdzēto mēģinājumiem izveidot neatkarīgu Krievijas komunistisko partiju. Slepena tiesa sākās 1950. gada 29. septembrī Ļeņingradas Virsnieku namā un beidzās ar galveno apsūdzēto nošaušanu 1. oktobra rītā. Staļins esot pavēlējis neaiztikt apsūdzēto bērnus un divas Vozņesenska meitas turpināja mācīties Maskavā. Kopumā tīrīšanas laikā nāvessodu vai ilgstošus ieslodzījuma termiņus piesprieda ap 214 partijas darbiniekiem un viņu tuvākajiem ģimenes locekļiem, bet amatus zaudēja ap 2000 cilvēku. 1953. gada 10. decembrī Iekšlietu ministrija ierosināja reabilitēt Ļeņingradas lietā notiesātos. Prokuratūra lietas atkārtotu izskatīšanu pabeidza 1954. gada 9. februārī, lietu vēlreiz pārskatīja, nākamo nedēļu laikā izdzīvojušos atbrīvoja, bet mirušos reabilitēja.
Ārējās saites
Постановление Политбюро ЦК ВКП(6) "Об антипартийных действиях члена ЦК ВКП(б) товарища Кузнецова A. A. и кандидатов в члены ЦК ВКП(б) тт. Родионова М. И. и Попкова П. С.", 15 февраля 1949 г.
Bens Hārdijs
Bens Džonss (en; dzimis 1991. gada 2. janvārī), pazīstams kā Bens Hārdijs (Ben Hardy), ir angļu aktieris, kas tēloja Pīteru Beilu BBC ziepju operā EastEnders (2013–2015). Hārdijs debitēja kā Erceņģelis 2016. gada filmā "X-cilvēki: Apokalipse" un tēloja Rodžeru Teiloru 2018. gada biogrāfiskajā filmā "Bohēmista rapsodija".
Sedia gestatoria
Sedia gestatoria ir ceremoniāls tronis, ko līdz 1978. gadam izmantoja, lai pārvietotu Romas pāvestu ceremoniju laikā. Mūsdienās par sedia gestatoria daļēji kalpo papamobilis. Tas bija zīdā izgreznots krēsls, kuru uz pleciem nesa 12 nesēji (sediari pontifici). Parasti to izmantoja procesijās uz vai no Svētā Pētera bazilikas vai Laterāna bazilikas.
Pāvests Jānis Pāvils I līdz ar vairāku citu atribūtu lietošanas attiecās arī no sedia gestatoria, tomēr tika pierunāts to izmantot, lai ticīgo redzētu viņu procesiju laikā. Jānis Pāvils II pilnībā attiecās no sedia gestatoria lietošanas.